
	[bookmark: nev]HALÁSZ GERGELY LAJOS
halasz.gergely.lajos@mk.uni-pannon.hu
Mechatronikai mérnök
BSc, 7. félév
Pannon Egyetem
Mérnöki Kar
	
[bookmark: _GoBack]






Témavezetők:
	Dr. Medvegy Tibor
Egyetemi adjunktus, PE MK

	Dr. Ruppert Tamás
Egyetemi docens, PE MK




Szenzorfúziós technika alkalmazása az operátor komfortszintjének becslésére elrendezési információk alapján és környezeti paraméterek mérésén keresztül

A humánerőforrás hiánya a gyártó ipar területén egyre inkább arra készteti a vállalatokat, hogy erőforrást szánjanak a munkakörülmények szignifikáns javítására. Sok esetben az operátorok hosszú órákat dolgoznak kényelmetlen, nem egyénre szabott körülmények között (zajterhelés, hőmérséklet). A környezeti paraméterek mérésével fontos információk nyerhetőek ki az üzem területéről, melyek összefüggésben állnak a termelés teljesítménnyel is. Minél kényelmesebb a munkakörnyezet, annál jobb hatékonysággal tud dolgozni az operátor. Ezt az úgynevezett operátori komfortszintet különböző szenzorok fúziójával lehet folyamatosan online nyomon követni.
Kutatásunk célja egy olyan keretrendszer kidolgozása, amely szenzorfúziós technikát használva készít részletes komfortszint térképet, melyhez a megtervezett és megépített mobil robot gyűjti az információkat az üzemben kijelölt zónákon belül. A mobil robotot különböző érzékelőkkel szereltük fel, így úgynevezett mobil mérőegységként alkalmaztuk munkánk során. Hőmérséklet-, zaj- és páratartalom-érzékelőket használtunk a környezeti paraméterek mérésére, melyből meghatároztuk a komfortszinteket. Emellett a beltéri pozícionáló rendszerrel nyomon követtük a robot és az operátorok mozgását. Munkánk következő fázisában a beltéri pozícionáló rendszer mellett 3D LiDAR-t is alkalmazni fogunk a pontosabb helymeghatározás elérése érdekében. Emellett a robot vizuális képet (kamera) is fog szolgáltatni az üzemről, amely a LiDAR pontfelhőjével fuzionálva pontosabb képet fog adni a termelésről is. A kifejlesztett mobil mérőegységet a szenzor-fúziós algoritmussal a Pannon Egyetem Operator 4.0 laboratóriumában teszteltük.



